Aramgah-e Shah Cherag
Store norske leksikon,Kunst og estetikk,Arkitektur og landskap,Arkitekturhistorie,Islamsk arkitekturhistorie
Aramgah-e Shah Cherag er et mausoleum og helligdom i Shiraz, Iran. Mausoleet ble reist for Ahmad Ibn-e-Musa, kalt Sjah-Cherag, i 1344–1349. Helligdommen, som er et av de viktigste pilgrimsmålene i Shiraz, ligger like ved Misjid-e Nau, den nye moskeen.
Den består av en søylebåret portiko mot nord, et stort harem og alkover på fire sider, en moské i den vestlige delen av haremet, samt forskjellige rom og gravsteder knyttet til mausoleet. Moskeen har en vakker kuppel og to minareter, innvendig er den smykket med dekorative arbeider, relieffer og sølvarbeider, men noe av det mest spesielle er bruken av speilende glass.Den har blitt skadet av jordskjelv flere ganger, men er alltid blitt satt fint i stand igjen, siste gang i 1957, da det ble bygd en ny kuppel. Les mer i Store norske leksikon moské islamsk kunst og arkitektur